ai4bharat/Pralekha huggingface dataset:
वाणिज्य आणि उदयोग मंत्रालय
2017-18 या वर्षात भारताच्या निर्यातीत विक्रमी वाढ: सुरेश प्रभू
नवी दिल्ली, 25 जुलै 2018
जागतिक स्तरावरच्या वाढत्या बचावात्मक पवित्र्याच्या पार्श्वभूमीवरही भारताच्या निर्यातीत चांगली वाढ झाल्याची माहिती वाणिज्य आणि उद्योग मंत्री सुरेश प्रभू यांनी दिली. असोचेमतर्फे नवी दिल्लीत आयोजित दुसऱ्या सर्व्हिसेस एक्सलेन्स पुरस्कार आणि सम्मेलनात ते आज बोलत होते. चालू आर्थिक वर्षात भारताची निर्यात साडे तीनशे अब्ज अमेरिकन डॉलर्सपर्यंतचा टप्पा गाठेल, अशी अपेक्षा त्यांनी व्यक्त केली.
सेवा क्षेत्रामुळे भारतीय अर्थव्यवस्थेला मोठी चालना मिळाली आहे. सेवा क्षेत्रांचे वाढते महत्व लक्षात घेत केंद्र सरकाने 12 चॅम्पियन सेवा क्षेत्रे निर्धारित केली असून त्यांच्या विकासासाठी 5 हजार कोटी रुपयांचा समर्पित निधी मंजूर केला आहे, अशी माहिती प्रभू यांनी दिली.
या समारंभात प्रभू यांनी असोचेमतर्फे तयार करण्यात आलेल्या अभ्यास अहवालाचे प्रकाशन केले. तसेच 28 सेवा क्षेत्रांसाठीचे उत्कृष्टता पुरस्कार प्रदान केले.
N.Sapre/M.Pange/P.Malandkar
(Visitor Counter : 60
अर्थ मंत्रालय
जीएसटी परिषदेच्या आज झालेल्या 31 व्या बैठकीतील शिफारसीनुसार मंत्रीगटाची स्थापना
जीएसटी परिषदेची 31 वी बैठक आज नवी दिल्लीत झाली. जीएसटीचा महसूल, विशेषतः काही राज्यात महसूल संकलनावर विपरीत परिणाम करणाऱ्या संरचनात्मक पद्धतीचे अध्ययन आणि विश्लेषण करण्यासाठी 7 मंत्र्यांचा एक गट स्थापन करण्याच्या प्रस्तावाला या बैठकीत मंजुरी देण्यात आली. जीएसटी कर लागू करतांना निश्चित करण्यात आलेली यंत्रणा आणि सध्या सुरु असलेल्या पद्धतीतील फरक, त्यातून अपेक्षित महसूल न मिळण्याची कारणे या सगळ्याचा अभ्यास केला जाणार आहे.
केंद्र सरकार, राज्य सरकार आणि राष्ट्रीय सार्वजनिक अर्थ व नियोजन संस्था ह्या मंत्रिगटाला सहाय करतील. मंत्रीगट या अध्ययनानंतर आपल्या शिफारसी जीएसटी परिषदेकडे सादर करतील.
या मंत्रिगटातील सदस्य आणि समितीतील तज्ञांची नावे लवकरच निश्चित केली जातील.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 150 कोटी 61 लाखांहून अधिक मात्रा देण्याचे काम पूर्ण
गेल्या 24 तासात, कोविड-19 प्रतिबंधक लसीच्या 90 लाखांहून अधिक मात्रा देण्यात आल्या
देशातील रोगमुक्ती दर सध्या 97.30%
गेल्या 24 तासांत देशात 1,41,986 नव्या कोरोनाबाधित रुग्णांची नोंद
भारतातील सध्याची कोविड सक्रिय रुग्णसंख्या 4,72,169
साप्ताहिक पॉझिटीव्हिटी दर सध्या 5.66% आहे
गेल्या 24 तासांच्या कालावधीत, कोविड प्रतिबंधक लसीच्या 90 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 150 कोटी 61 लाखांचा  टप्पा ओलांडला आहे.
देशभरात 1,60,89,073 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, नागरिकांना आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे-:
|
|
HCWs
|
|
1st Dose
|
|
10388777
|
|
2nd Dose
|
|
9736651
|
|
FLWs
|
|
1st Dose
|
|
18387012
|
|
2nd Dose
|
|
16953203
|
|
Age Group 15-18 years
|
|
1st Dose
|
|
20234580
|
|
Age Group 18-44 years
|
|
1st Dose
|
|
511640381
|
|
2nd Dose
|
|
348330801
|
|
Age Group 45-59 years
|
|
1st Dose
|
|
195803770
|
|
2nd Dose
|
|
155074089
|
|
Over 60 years
|
|
1st Dose
|
|
122103139
|
|
2nd Dose
|
|
97540500
|
|
Total
|
|
1506192903
गेल्या 24 तासात 40,895 रुग्ण कोविड आजारातून बरे झाले. त्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,44,12,740 झाली आहे.
परिणामी, भारतातील रोगमुक्ती दर 97.30% झाला आहे.
गेल्या 24 तासांत, 1,41,986 नव्या कोविड ग्रस्त रुग्णांची नोंद झाली.
भारतातील कोविड सक्रिय  रुग्णसंख्या सध्या 4,72,169 इतकी आहे. देशात सध्या कोविड सक्रिय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 1.34% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 15,29,948 चाचण्या करण्यात आल्या. देशात आतापर्यंत एकंदर 68 कोटी 84 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 5.66% आणि दैनंदिन पॉझिटीव्हिटी दर 9.28% इतका आहे.
राष्ट्रपती कार्यालय
राष्ट्रपतींच्या हस्ते आर्मी एअर डिफेन्सचे कलर्स टू कॉर्प्स सन्मान प्रदान
नवी दिल्ली, 28 सप्टेंबर 2019
राष्ट्रपती राम नाथ कोविंद यांनी आज ओदिशाच्या गोपालपूर येथे ‘आर्मी एअर डिफेन्सचे कलर्स टू कॉर्प्स’ सन्मान प्रदान केले. यावेळी राष्ट्रपतींनी आर्मी एअर डिफेन्सच्या शहीद जवानांना श्रद्धांजली वाहिली. त्यांच्या बलिदानामुळेच भारताचे सार्वभौमत्व सुरक्षित आहे, असे राष्ट्रपती म्हणाले. सैन्य दलांमुळेच राष्ट्राचा गौरव वाढतो आणि आपल्या जनतेचे संरक्षण होते, असे गौरवोद्गार त्यांनी काढले. अत्यंत विपरीत परिस्थतीत आणि प्रतिकूल हवामानात देशाच्या सीमांचे चिवटपणे संरक्षण करणाऱ्या सैनिकांप्रती त्यांनी कृतज्ञता व्यक्त केली.
भाषणासाठी येथे क्लिक करा
N.Sapre/R.Aghor/D.Rane
(Visitor Counter : 80
पंतप्रधान कार्यालय
राजयोगिनी दादी हृदय मोहिनी जी यांच्या निधनाबद्दल पंतप्रधानांकडून शोक व्यक्त
नवी दिल्ली, 11 मार्च 2021
पंतप्रधान नरेंद्र मोदी यांनी राजयोगिनी दादी हृदय मोहिनी जी यांच्या निधनाबद्दल शोक व्यक्त केला आहे.
“राजयोगिनी दादी हृदय मोहिनी जी यांनी मानवांची पीडा कमी करत त्यांची आत्मिक उन्नती करण्यासाठी आणि त्यांचे सामाजिक सक्षमीकरण करण्यासाठी केलेल्या कार्यासाठी त्या सर्वांच्या कायम स्मरणात राहतील.ब्रह्मकुमारी परिवाराचा संदेश जगभर पोहचवण्यासाठी त्यांनी महत्वाचे कार्य केले आहे. त्यांच्या निधनाचे वृत्त दुःखदायक आहे. ओम शांती.”
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी आणि बांगलादेशच्या पंतप्रधान शेख हसीना यांनी संयुक्तपणे भारत-बांगलादेश मैत्री तेल ऊर्जावाहिनीचे केले उद्घाटन
भारत-बांगलादेश मैत्री तेल ऊर्जावाहिनी ही भारत आणि त्याच्या शेजारी देशांमधील दुसरी सीमापार तेल ऊर्जावाहिनी
बांगलादेशसोबत वाढलेल्या संपर्क सुविधांमुळे उभय देशांमधील लोकांचे परस्पर संबंध अधिक दृढ होतील
पंतप्रधान नरेंद्र मोदी आणि बांगलादेशच्या पंतप्रधान शेख हसीना यांनी आज संयुक्तपणे भारत-बांगलादेश मैत्री तेल ऊर्जावाहिनीचे  आभासी माध्यमातून उद्घाटन केले.या तेल ऊर्जावाहिनी बांधकामाची पायाभरणी सप्टेंबर 2018 मध्ये दोन्ही पंतप्रधानांनी केली होती. 2015 पासून नुमालीगढ रिफायनरी लिमिटेड बांगलादेशला पेट्रोलियम उत्पादनांचा पुरवठा करत आहे. भारत आणि त्याच्या शेजारी देशांमधील ही दुसरी सीमापार तेल ऊर्जा वाहिनी आहे.
वीज आणि ऊर्जा क्षेत्रातील सहकार्य हे भारत-बांगलादेश संबंधांचे एक वैशिष्ट्य बनले आहे. भारत-बांगलादेश मैत्री तेलऊर्जावाहिनी ही भारत आणि बांगलादेश दरम्यानची पहिली सीमापार तेल ऊर्जावाहिनी असून वार्षिक 1 दशलक्ष मेट्रिक टन  हाय-स्पीड डिझेल  बांगलादेशला नेण्याची तिची क्षमता आहे. बांग्लादेशसोबत वाढलेल्या संपर्क सुविधा उभय देशांमधील लोकांचे परस्पर संबंध अधिक दृढ करेल.
बांगलादेश हा भारताचा सर्वोच्च विकास भागीदार आहे आणि या प्रदेशातील सर्वात मोठा व्यापार भागीदार आहे.मैत्री ऊर्जावाहिनी कार्यान्वित झाल्यामुळे दोन्ही देशांमधील ऊर्जा सहकार्य वाढेल आणि बांगलादेशमध्ये, विशेषतः कृषी क्षेत्रात आणखी वृद्धी होईल.
या प्रकल्पास सतत मार्गदर्शन केल्याबद्दल पंतप्रधान नरेंद्र मोदी यांनी बांगलादेशच्या पंतप्रधान शेख हसीना यांचे आभार मानले आणि उभय देशांमधील लोकांच्या हितासाठी त्यांच्यासोबत कार्यरत राहण्याची इच्छा व्यक्त केली.
अर्थ मंत्रालय
महामारीचे गांभीर्य लक्षात घेता काही अनुपालन तारखांना केंद्र सरकारने मुदतवाढ दिली आहे
नवी दिल्ली, 1 मे 2021
कोविड-19 महामारीमुळे उद्भवलेली बिकट परिस्थिती आणि करदाते, कर सल्लागार तसेच संबंधित देशभरातील अनेक घटकांनी केलेल्या विनंतीच्या पार्श्वभूमीवर, काही अनुपालन तारखा शिथील करत, सरकारने त्यांना मुदतवाढ दिली आहे. तसेच भागधारकांच्या अडचणी दूर करण्यासाठी केन्द्रीय प्रत्यक्ष कर मंडळाने  प्राप्तीकर कायदा 1961 च्या कलम 119 अंतर्गत करदात्यांना पुढीलप्रमाणे सवलत दिली आहे :
अ) अधिनियमातील भाग XX अंतर्गत आयुक्त  यांना अपील करणे, त्यासाठी त्या कलमांतर्गत विवरणपत्र दाखल करण्याची अंतिम तारीख 1 एप्रिल 2021 किंवा त्या नंतर आहे. त्या कलमांतर्गत प्रदान केलेल्या कालावधीत किंवा 31 मे 2021 पर्यंत जे अधिक कालावधीचे असेल तसे विवरणपत्रे दाखल केली जाऊ शकतात.
ब) कायद्याच्या कलम 144 सी अन्वये तंटा निवारण समितीकडे  आक्षेप नोंदवण्यासाठी, त्या कलमांतर्गत अंतिम तारीख 1 एप्रिल, 2021 किंवा त्या नंतर आहे. त्या कलमांतर्गत कालावधी किंवा 31 मे, 2021 यापैकी अधिक कालावधीपर्यंत आक्षेप नोंदवता येतील.
क) अधिनियम कलम 148 अन्वये नोटिस आल्यानंतर प्राप्तिकराचा परतावा, भरण्याची अंतिम तारीख 1 एप्रिल 2021 आहे. त्यानंतर त्या नोटीस अंतर्गत दिलेला कालावधी किंवा 31 मे 2021 पैकी अधिक कालावधीपर्यंत असेल ते; या दरम्यान परतावा भरता येईल.
ड) आर्थिक वर्ष 2020-2021 उप कलम  नुसार विलंबाने परतावा भरणे आणि कायद्याच्या 139 कलमानुसार
उप कलम  अंतर्गत नव्याने परतावा भरणे यासाठी 31 मार्च 2021 ही शेवटची तारीख आहे. आता 31 मे 2021 पूर्वी हा भरणा करता येईल.
इ) कलम १ 194 I-आयए, कलम १ 194--आयबी आणि कलम १ M under च्या खाली वजावट कर भरणे आणि अशा कर वजावटीसाठी चलन-सह-स्टेटमेंट दाखल करणे, जे 30 एप्रिल, २०२१ पर्यंत अनुक्रमे भरणे आणि सादर करणे आवश्यक आहे. आयकर नियम १ R 62२ च्या नियम अंतर्गत 31 मे 2021 रोजी किंवा त्यापूर्वी भरली आणि सुसज्ज केली जाऊ शकते;
कायद्याच्या कलम 194-IA, कलम 194-IB आणि कलम 194M अंतर्गत वजावट कर भरणे आणि त्या कर वजावटीबाबत चलान-अर्ज दाखल करणे, पैसे भरणा करणे सगळ्या अटींची पूर्तता करणे हे 30 एप्रिल 2021 पर्यंत व्हायला हवे. प्राप्तीकर नियम 30, 1962 नुसार ही प्रक्रिया़ व्हायला हवी. आता 31 मे 2021 रोजी किंवा त्याआधी ही प्रक्रीया पूर्ण करता येईल.
फ) अर्ज क्रमांक 61मधे देण्याची माहिती, अर्ज क्रमांक 61 मधे जाहीर करण्याची माहिती ही प्रक्रीया 30 एप्रिल, 2021, पर्यंत पूर्ण करायची असते. आता ती 31मे , 2021पूर्वी पूर्ण करता येऊ शकते.
CBDT परिपत्रक No.8/2021 in F. No. 225/49/2021/ITA-II 30.04.2021रोजी प्रसिद्ध. हे परिपत्रक www.incometaxindia.gov.in.वर उपलब्ध आहे.
वरिल सवलती या, सध्याच्या कठीण काळात करदात्यांना दिलासा मिळावा यासाठी सरकारने उचललेले महत्वाचे पाऊल आहे.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 281
दूरसंचार आणि माहिती तंत्रज्ञान मंत्रालय
‘आंतरराष्ट्रीय युवा दिना’निमित्त विशेष टपाल तिकीट
पणजी, 12 ऑगस्ट 2022
"आंतरराष्ट्रीय युवा दिनानिमित्त, विशेष कॅन्सेलशन आणि छायाचित्रयुक्त पोस्ट कार्ड्सचे आज मुख्य पोस्ट मास्तर जनरल, महाराष्ट्र सर्कल श्रीमती विना श्रीनिवास यांच्या हस्ते प्रसिद्ध करण्यात आले. गोवा टपाल विभागात झालेल्या कार्यक्रमात गोवा विभागाचे पोस्ट मास्तर जनरल आर के जायभाये, टपाल अधीक्षक नरसिंह स्वामी, ज्यांच्यावर आधारीत छायाचित्रयुक्त टपाल कार्ड आहे त्या श्रीमती श्वेता गोवेकर यांची उपस्थिती होती.
मुख्य पोस्टमास्टर जनरल, महाराष्ट्र सर्कल यांनी प्रसिद्ध केलेल्या पोस्टकार्डच्या पॅकमध्ये युवकांवर आधारीत 06 पोस्टकार्ड्स आहेत ज्यात 2012 मध्ये महिला ग्रँडमास्टर [WGM] आणि 2019 मध्ये इंटरनॅशनल मास्टर [IM] असा FIDE चा खिताब मिळवणारी भारतीय बुद्धीबळपटू भक्ती कुलकर्णी आणि कृषी उद्योजिका श्वेता गोवेकर यांच्यावर आधारीत पोस्टकार्डसचा समावेश आहे. श्वेता गोवेकर यांच्या उंच माडांच्या झाडांवर अतिशय सहजतेने चढण्याचे कौशल्य युवकांना प्रेरित करणारे आहे.
SRT/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
पंतप्रधान कार्यालय
भारतात आपल्या राष्ट्राच्या अद्वितीय सांस्कृतिक पैलूंचे दर्शन घडवणारे अनेक चैतन्यदायी मेळावे: पंतप्रधान
भारतात आपल्या राष्ट्राच्या अद्वितीय सांस्कृतिक पैलूंचे दर्शन घडवणारे अनेक चैतन्यदायी मेळावे असल्याचे पंतप्रधान नरेंद्र मोदी यांनी म्हटले आहे. माधवपूर मेळावा हा असाच एक अतुलनीय मेळा आहे जो गुजरात आणि ईशान्येला एकत्र आणतो असेही मोदी म्हणाले.
केंद्रीय कायदा आणि न्याय मंत्री किरेन रिजिजू यांच्या ट्विटला उत्तर देताना पंतप्रधान म्हणाले;
“भारतात आपल्या राष्ट्राच्या अद्वितीय सांस्कृतिक पैलूंचे दर्शन घडवणारे अनेक चैतन्यदायी मेळावे आहेत. माधवपूर मेळावा हा असाच एक अतुलनीय मेळा आहे जो गुजरात आणि ईशान्येला एकत्र आणतो. मी याबद्दल #MannKiBaat च्या भागातही विस्ताराने बोललो आहे. youtu.be/ZGZeyNlodoo”
ग्राहक व्यवहार, अन्न आणि सार्वजनिक पुरवठा मंत्रालय
जगातील सर्वात मोठा साखर उत्पादक व सर्वाधिक ग्राहक असलेला देश, म्हणून भारत उदयाला आला आहे, साखर निर्यातीतही भारत बनला जगातील दुसऱ्या क्रमांकाचा देश
साखर हंगाम 2021-22 मध्ये 5000 एलएमटीपेक्षा जास्त ऊस उत्पादनाचा विक्रम; इथेनॉल उत्पादनासाठी 35 एलएमटी साखरेचा वापर, साखर कारखान्यांकडून 359 एलएमटी साखरेचे उत्पादन
आतापर्यंतची सर्वाधिक म्हणजे 109.8 एलएमटी साखरेची विक्रमी निर्यात
इथेनॉलच्या विक्रीतून साखर कारखाने/डिस्टिलरीजना 18,000 कोटी रुपयांचे उत्पन्न
साखर हंगाम  2021-22 मध्ये, देशात 5000 लाख मेट्रिक टन  पेक्षा जास्त उसाचे विक्रमी उत्पादन झाले. त्यापैकी सुमारे 3574 एलएमटी उसाचे गाळप साखर कारखान्यांनी केले आणि सुमारे 394 एलएमटी सुक्रोजचे किंवा नैसर्गिक साखरेचे उत्पादन घेतले. यापैकी 35 एलएमटी साखर इथेनॉल उत्पादनासाठी वळवण्यात आली आणि साखर कारखान्यांकडून 359 एलएमटी साखर तयार करण्यात आली. यामुळे भारत हा जगातील सर्वात मोठा साखर उत्पादक आणि सर्वाधिक ग्राहक असलेला तसेच जगातील दुसऱ्या क्रमांकाचा साखर निर्यातदार देश ठरला आहे.
हंगामातील आणखी एक ठळक वैशिष्ट्य म्हणजे कुठल्याही आर्थिक साहाय्याशिवाय आत्तापर्यंतची सर्वाधिक म्हणजे सुमारे 109.8 एलएमटी इतकी विक्रमी साखर निर्यात झाली. आधारभूत आंतरराष्ट्रीय किमती आणि भारत सरकारच्या धोरणामुळे भारतीय साखर उद्योगाने हे यश साध्य केले. या निर्यातीतून देशासाठी 40,000 कोटी रुपयांचे परकीय चलन प्राप्त झाले.
साखर हंगाम 2021-22 दरम्यान, साखर कारखान्यांनी 1.18 लाख कोटींहून अधिक किमतीचा ऊस खरेदी केला आणि भारत सरकारकडून कोणतेही आर्थिक सहाय्य  न घेता 1.12 लाख कोटींहून अधिक पैसे चुकते केले. अशा प्रकारे, साखर हंगामाच्या शेवटी उसाची थकबाकी 6,000 कोटी रुपयांपेक्षा कमी राहिली जी असे सूचित करते की उसाची 95% थकबाकी चुकती झाली आहे. हे देखील उल्लेखनीय आहे की SS 2020-21 साठी, 99.9% पेक्षा जास्त उसाची थकबाकी मंजूर झाली आहे.
इथेनॉलच्या विक्रीतून 2021-22 मध्ये साखर कारखानदार/डिस्टिलरींनी सुमारे 18,000 कोटी रुपयांचा महसूल कमावला. यामुळे शेतकऱ्यांची उसाची थकबाकी लवकरात लवकर देण्यात मोठी मदत झाली आहे. उसाची मळी /साखर-आधारित डिस्टिलरीजची इथेनॉल उत्पादन क्षमता वर्षाला 605 कोटी लिटरपर्यंत वाढली आहे आणि पेट्रोलसोबत इथेनॉल मिश्रण कार्यक्रमांतर्गत 2025 पर्यंत 20% मिश्रणाचे उद्दिष्ट पूर्ण होण्याच्या दिशेने प्रगती सुरू आहे.
पंतप्रधान कार्यालय
75% प्रौढ लोकसंख्येचे संपूर्ण लसीकरण झाल्याबद्दल पंतप्रधानांनी व्यक्त केला आनंद
देशातील 75% प्रौढ लोकसंख्येचे संपूर्ण लसीकरण झाल्याबद्दल पंतप्रधान नरेंद्र मोदी यांनी आनंद व्यक्त केला आहे.
केंद्रीय आरोग्य आणि कुटुंब कल्याण मंत्री डॉ. मनसुख मांडविया यांच्या ट्विटला प्रतिसाद देताना पंतप्रधान म्हणाले;
" देशातील एकूण प्रौढ लोकसंख्येपैकी 75% प्रौढ व्यक्तींचे संपूर्ण लसीकरण झाले आहे.
या महत्त्वपूर्ण कामगिरीबद्दल आपल्या देशवासीयांचे अभिनंदन.
आपली लसीकरण मोहीम यशस्वी करणाऱ्या सर्वांचा अभिमान आहे.”
आरोग्य आणि कुटुंब कल्याण मंत्रालय
कोविड – 19 संदर्भात अद्ययावत माहिती
नवी दिल्ली, 7 सप्टेंबर 2021
गेल्या 24 तासात 1 कोटी 13 लाख कोविड प्रतिबंधक लसींच्या मात्रा देण्यात आल्या
देशव्यापी लसीकरण मोहिमेअंतर्गत आतापर्यंत 69 कोटी 90 लाख लसीच्या मात्रा देण्यात आल्या
गेल्या 24 तासात 31,222 नवीन रुग्णांची नोंद
देशात उपचाराधीन रुग्णांची संख्या आतापर्यंतच्या एकूण रुग्णांच्या 1.19 %
देशात उपचाराधीन रुग्णांची संख्या 3,92,864
रुग्ण बरे होण्याचा दर 97.48 %
गेल्या 24 तासात 42,942 रुग्ण कोविडमुक्त झाले. आतापर्यंत देशात एकूण 3,22,24,937 रुग्ण कोविडमुक्त
साप्ताहिक पॉझिटिव्हिटी दर  गेले 74 दिवस हा दर 3 % पेक्षा कमी
दैनंदिन पॉझिटिव्हिटी दर 2.05 % नोंदविला गेला ; गेले 8 दिवस 3% पेक्षा कमी
आता पर्यंत 53 कोटी 31 लाख चाचण्या करण्यात आल्या
विज्ञान आणि तंत्रज्ञान मंत्रालय
नवोन्मेश आणि वैज्ञानिक संशोधन विषयक प्रकाशन या दोन्हीमध्ये जागतिक स्तरावर भारताची कामगिरी उंचावली
कल्पनांचे वापरायोग्य तंत्रज्ञानात रुपांतर आणि त्याचा देशभरात मोठ्या प्रमाणात उपयोग करण्याच्या चळवळीचा देशभर प्रसार
नवी दिल्ली, 22 जानेवारी 2021
विज्ञान क्षेत्रातले भारताची सर्वोत्कृष्ट कामगिरी आता नवोन्मेशी अर्थव्यवस्थेशी जोडली जाऊ लागली आहे.
वैज्ञानिक संशोधनविषयक प्रकाशनात देशाने तिसरे स्थान प्राप्त केले आहे, आता जागतिक नवोन्मेश निर्देशांकानुसार जागतिक स्तरावरच्या नवोन्मेशी अर्थव्यवस्थांमध्ये पहिल्या 50 मधेही भारताने स्थान प्राप्त केले आहे. अनेक विकसित आणि विकसनशील देशानाही भारताने मागे टाकले आहे.
संशोधन आणि विकास क्षेत्रात भारताच्या राष्ट्रीय गुंतवणुकीत 2017-18 मधल्या 1,13,825.03 कोटी रुपयांवरून वाढ होऊन 2018-19 मध्ये ती 1,23,847.71 कोटी रुपये झाली. त्याच बरोबर विज्ञान आणि तंत्रज्ञान विभागाच्या निधी सारख्या उपक्रमांनीही हे स्थान प्राप्त करण्यात महत्वाची भूमिका बजावली. निधीच्या अंमलबजावणीमुळे 3681 स्टार्ट अपची जोपासना झाली यातून 1992 बौद्धिक संपदेची निर्मिती झाली. या माध्यमातून गेल्या पाच वर्षात थेट रोजगाराच्या स्वरुपात 65,864 रोजगाराची आणि 27,262 कोटी रुपयांच्या आर्थिक संपदेची निर्मिती झाली.
कल्पनांचे वापरायोग्य तंत्रज्ञानात रुपांतर आणि त्याचा देशभरात मोठ्या प्रमाणात उपयोग करण्याच्या चळवळीचा देशभर प्रसार सुरु झाला आहे. 2017-18 या वर्षात 13,045 पेटंटना मंजुरी देण्यात आली त्यात 1,937 भारतीय पेटंटचा समावेश होता. 2017- 18 या वर्षात भारतीय पेटंट कार्यालयात दाखल झालेल्या पेटंट मध्ये काही राज्यांचा सिंहाचा वाटा होता. दाखल 65 % पेटंट महाराष्ट्र, कर्नाटक, तामिळनाडू आणि दिल्ली या राज्यांमधली होती.
गेल्या 10 वर्षात विज्ञान संशोधनविषयक प्रकाशनात मोठी वाढ झाली आहे. अमेरिकेच्या एजन्सीच्या आकडेवारी नुसार भारताचे नॅशनल सायन्स फौंडेशन तिसऱ्या क्रमांकावर आहे. 2018 मध्ये 1,35,788 वैज्ञानिक लेख प्रकाशित करण्यात आले. वैज्ञानिक प्रकाशनात भारतात 12.9 वाढ झाली आहे तर जागतिक सरासरी 4.9 आहे. भारतात 2008 ते 2018 या काळात प्रकाशन वार्षिक वृद्धी दर 10.73 टक्के असा सर्वात वेगवान दर राहिला.
Jaydevi P.S/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
आरोग्य आणि कुटुंब कल्याण मंत्रालय
कोविड-19 लसीकरण अद्ययावत माहिती 317वा दिवस
भारतातील एकूण लसीकरण मात्रांनी 222 कोटींचा टप्पा ओलांडला
आज संध्याकाळी सात वाजेपर्यंत लसींच्या 36 लाख मात्रा दिल्या गेल्या
नवी दिल्ली, 28 नोव्हेंबर 2021
भारताने लसीकरणात 122 कोटी मात्रांचा  टप्पा आज ओलांडला.
आज संध्याकाळी सात वाजेपर्यंत 36 लाखाहून जास्त  लसींच्या मात्रा दिल्या गेल्या.
आज रात्री उशिरापर्यंत अंतिम आकडेवारी आल्यानंतर लसीकरणाचे आकडे वाढण्याची शक्यता आहे.
प्राधान्य गटातील लोकसंख्येच्या वर्गीकरणानुसार, लसींच्या आजवर दिलेल्या एकूण मात्रांची आकडेवारी पुढीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
10383525
|
|
2nd Dose
|
|
9472087
|
|
FLWs
|
|
1st Dose
|
|
18378355
|
|
2nd Dose
|
|
16457798
|
|
Age Group 18-44 years
|
|
1st Dose
|
|
455409693
|
|
2nd Dose
|
|
217360310
|
|
Age Group 45-59 years
|
|
1st Dose
|
|
183957386
|
|
2nd Dose
|
|
118674947
|
|
Over 60 years
|
|
1st Dose
|
|
115204227
|
|
2nd Dose
|
|
78183016
|
|
Cumulative 1st dose administered
|
|
783333186
|
|
Cumulative 2nd dose administered
|
|
440148158
|
|
Total
|
|
1223481344
प्राधान्य गटातील लोकसंख्येच्या वर्गीकरणानुसार, लसींच्या आजच्या दिवशी दिलेल्या एकूण मात्रांची आकडेवारी पुढीलप्रमाणे :
|
|
Date: 28th November, 2021 
|
|
HCWs
|
|
1st Dose
|
|
101
|
|
2nd Dose
|
|
5259
|
|
FLWs
|
|
1st Dose
|
|
162
|
|
2nd Dose
|
|
9809
|
|
Age Group 18-44 years
|
|
1st Dose
|
|
897730
|
|
2nd Dose
|
|
1570517
|
|
Age Group 45-59 years
|
|
1st Dose
|
|
249007
|
|
2nd Dose
|
|
499896
|
|
Over 60 years
|
|
1st Dose
|
|
154368
|
|
2nd Dose
|
|
271907
|
|
1st Dose Administered in Total
|
|
1301368
|
|
2nd Dose Administered in Total
|
|
2357388
|
|
Total
|
|
3658756
कोविड संसर्गाचा अधिक धोका असलेल्या व्यक्तींचे संरक्षण करण्यासाठी लसीकरण एक प्रभावी साधन असून, लसीकरण मोहिमेच्या प्रगतीवर सर्वोच्च स्तरावरून देखरेख ठेवली जात आहे.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पर्यटन मंत्रालय
केंद्रीय पर्यटन मंत्रालयाने देखो अपना देश वेबिनार मालिकेअंतर्गत स्वातंत्र्यदिन संकल्पनेवर दुसरा वेबिनार “सेल्युलर जेल : लेटर्स, मेमॉयर्स ॲण्ड मेमरीज” चे केले आयोजन
सेल्युलर तुरुंगाच्या गॅलरी आणि कारागृहातून उलगडला भारतीय स्वातंत्र्यलढ्याचा प्रवास
आगामी वेबिनार जालियनवाला बाग : भारतीय स्वातंत्र्यलढ्यातील निर्णायक क्षण
74 वा स्वातंत्र्यदिन साजरा करण्यासाठी देश सज्ज होत आहे, केंद्रीय पर्यटन मंत्रालयाने यानिमित्त देखो अपना देश वेबिनार मालिकेअंतर्गत 10 ऑगस्ट रोजी “सेल्युलर जेल : लेटर्स, मेमॉयर्स ॲण्ड मेमरीज या वेबिनारचे आयोजन केले होते.
देखो अपना देश मालिकेअंतर्गत “सेल्युलर जेल : लेटर्स, मेमॉयर्स & मेमरीज” या 46 व्या वेबिनारला निधी बन्सल, सीईओ, इंडिया सिटी वॉक्स & इंडिया विथ लोकल्स, डॉ सौमी रॉय, हेड ऑफ ऑपरेशन्स, इंडिया विथ लोकल्स अँड इंडिया हेरिटेज वॉक्स आणि सौमित्र सेनगुप्ता, सिटी एक्सप्लोरर, इंडिया सिटी वॉक्स यांनी संबोधित केले.
देखो अपना देश वेबिनार मालिका, एक भारत श्रेष्ठ भारत अंतर्गत समृद्ध भारतीय वैविध्यतेचे दर्शन घडवण्यासाठीचा व्हर्च्युअल प्लॅटफॉर्म आहे.
या वेबिनारमध्ये सेल्युलर तुरुंगाच्या गॅलरी आणि कारागृहाच्या भिंतींमधून भारतीय स्वातंत्र्यलढ्याचा प्रवास दर्शवण्यात आला. प्रसिद्ध राजकीय बंदी वीर सावरकर, बी.के.दत्त, फजल-ए-हक खैराबादी, बरींद्र कुमार घोष, सुशील दासगुप्ता यांच्या गाथा सादर करण्यात आल्या. भारताच्या स्वातंत्र्यासाठी नेताजी सुभाषचंद्र बोस यांच्या अंदमानमधील महत्त्वाच्या योगदानाचीही सादरीकरणातून माहिती देण्यात आली.
पर्यटन मंत्रालयाचे संचालक राजेश कुमार साहू यांनी समारोपाच्या सत्रात पंतप्रधान नरेंद्र मोदी यांनी व्हिडीओ कॉन्फरन्सच्या माध्यमातून उद्घाटन केलेल्या अंदमान आणि निकोबार बेटांवरील सबमरीन ऑप्टीकल फायबर केबलचा उल्लेख केला. या जोडणीमुळे बेटांवर आता अमर्याद संधी निर्माण होतील. पंतप्रधान म्हणाले, अंदमान आणि निकोबार बेटांना आता स्वस्त आणि चांगली जोडणी मिळाली आहे, त्यामुळे डिजीटल इंडिया, विशेषतः ऑनलाईन शिक्षण, टेलि-मेडिसीन, बँकींग व्यवस्था, ऑनलाईन व्यवसाय आणि पर्यटनाला चालना मिळेल.
देखो अपना देश वेबिनार मालिका इलेक्ट्रॉनिक्स आणि माहिती तंत्रज्ञान मंत्रालयांतर्गत असणाऱ्या राष्ट्रीय ई-गव्हर्नन्स विभागाच्या तंत्रज्ञान सहकार्याने सादर करण्यात येत आहे. वेबिनारची सत्रं https://www.youtube.com/channel/UCbzIbBmMvtvH7d6Zo_ZEHDA/featured या युट्यूब लिंकवर आणि पर्यटन मंत्रालयाच्या सर्व समाजमाध्यमांवर उपलब्ध आहेत.
वेबिनार मालिकेअंतर्गत पुढील सत्र 14 ऑगस्ट 2020 रोजी, जालियनवाला बाग : भारतीय स्वातंत्र्यलढ्यातील निर्णायक वळण हे आहे आणि यात सहभागी होण्यासाठी: https://bit.ly/JallianwalaBaghDAD या संकेतस्थळाला भेट द्यावी.
M.Chopade/S.Thakur/P.Kor
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात 1 टक्क्याने घट
नवी दिल्ली, 13 जून 2019
देशातील महत्त्वाच्या 91 धरणातल्या जलसाठ्यांमध्ये 13 जून 2019 रोजी संपलेल्या आठवड्यात 29.189 अब्ज घनमीटर पाणी शिल्लक असून, एकूण साठवणूक क्षमतेच्या ते 18 टक्के इतके आहे. गेल्या आठवड्यात हा पाणीसाठा 19 टक्के इतका होता.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून, यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 3.11 अब्ज घनमीटर पाणी उपलब्ध आहे.
हिमाचल प्रदेश, पंजाब, गुजरात, उत्तर प्रदेश, उत्तराखंड, मध्य प्रदेश या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे.
राजस्थान, झारखंड, पश्चिम बंगाल, त्रिपुरा, ओदिशा, महाराष्ट्र, छत्तीसगड, आंध्रप्रदेश, तेलंगण, कर्नाटक, तामिळनाडू आणि केरळ या राज्यांतील जलसाठ्यांमधील पाण्याचे प्रमाण गतवर्षाच्या तुलनेत कमी आहे.
B.Gokhale/S.Kane/P.Kor
(Visitor Counter : 85
संरक्षण मंत्रालय
संरक्षण मंत्री राजनाथ सिंह, मॉस्को येथे दुसऱ्या महायुद्धाच्या 75 व्या विजय दिवस पथसंचलन सोहळ्याला उपस्थित राहणार
नवी दिल्ली, 20 जून 2020
दुसऱ्या जागतिक महायुद्धाच्या 75 व्या विजयदिनानिमित्त रशियात मॉस्को येथे येत्या 24 जून 2020 रोजी होणाऱ्या विजयी पथसंचलनाला संरक्षण मंत्री राजनाथ सिंह उपस्थित राहणार आहेत. रशिया आणि इतर मित्र राष्ट्राच्या सैनिकांनी या युद्धात गाजवलेले शौर्य आणि बलिदानाचा गौरव करण्यासाठी हे पथसंचलन आयोजित करण्यात आले आहे. रशियाचे संरक्षण मंत्री सरगी शोईगु यांनी राजनाथ सिंह यांना या सोहळ्याला उपस्थित राहण्याचे आमंत्रण दिले आहे. आधी हे पथसंचलन 9 मे 2020 रोजी होणार होते, मात्र कोविड-19 मुळे हा कार्यक्रम पुढे ढकलावा लागला.
त्याशिवाय, भारताच्या तिन्ही सेवादलांच्या 75 सैनिकांचे संयुक्त पथक या पथसंचलनात सहभागी होण्यासाठी आधीच मॉस्को इथे पोहोचले आहे. या विजय पथसंचलनात सहभागी होणाऱ्या भारतीय तुकडीचे नेतृत्व शीख लाईट ईनफ्रंट्री रेजिमेंटचे मेजर दर्जाचे अधिकारी करणार आहे. ही रेजिमेंट दुसऱ्या जागतिक महायुद्धात अत्यंत शौर्याने लढली होती. या युद्धात गाजवलेल्या पराक्रमाबद्दल या रेजिमेंटला चार युद्धसन्मान आणि दोन मिलिटरी क्रॉस देऊन गौरवण्यात आले होते.
या युद्धात रशिया आणि इतर राष्ट्रांनी केलेल्या बलिदानाला आदरांजली अर्पण करण्यासाठी भारतीय सैनिकांचे पथकही सहभागी होत आहे. भारतीय सैन्यानेही, या युद्धात अतुलनीय पराक्रम गाजवला होता. या विजय दिवसानिमित्त पंतप्रधान मोदी यांनी रशियाचे अध्यक्ष व्लादिमिर पुतीन आणि राजनाथ सिंह यांनी रशियाच्या संरक्षण मंत्र्यांचे अभिनंदन केले होते. संरक्षण मंत्र्यांच्या या रशिया दौऱ्यामुळे, भारत आणि रशियातील संबंध अधिक दुध होण्यास मदत होईल.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159